gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl de en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Ponteareas, Porriño e Sada: a reintegración das escisións na familia 'popular'
Luns, segunda feira, 03 de outubro de 2022
Acordos de reintegración no PPdeG
No caso da ponteareá Nava Castro, de Unión Condado Paradanta, o pacto para o regreso ao PP inclúe un asento no Congreso.
Redacción - 09:00 29/01/2008
Tags: IdeP PPdeG UCPA xerais08
Hai uns días que lles contabamos que despois da saída de Ramón Rodríguez Ares, promotor do experimento transfuguista de curto percorrido no poder, era probábel a readmisión dos membros do PSDP na disciplina do Partido Popular.
O propio ex alcalde sadense, Ramón Rodríguez Ares, confirmoulle este luns a Europa Press que tanto el coma outros tres edís do Partido Demócrata Sada Popular (PDSP) reingresarán no Partido Popular en apenas "uns días". Ares deu por "absolutamente pechado" o acordo de reintegración das catro actas de concelleiro nas filas populares, aínda que puntualizou que ten que falar con Hernández Cochón, presidente do PP en Sada, para acordar o día en que se fai público de forma formal.
O PDSP conta na actualidade con seis concelleiros en Sada, aínda que dous de eles, María del Mar Fernández e Marcos López, decidiron non solicitar, de momento, o reingreso no PP. Non obstante, a maioría dos afiliados da formación, uns 120, "están de acordo co cambio", segundo asegura Rodríguez Ares. Segundo Ares a integración no PP é necesaria porque "non é igual estar repartido que nunha soa lista". Nese sentido, lamentou non o facer antes das municipais xa que, nese caso, serían "a lista máis votada".
En Ponteareas, o regreso trae "escano" como premio
Máis longa era a traxectoria fóra do PP da Unión Condado Paradanta, liderada inicialmente por Xosé Castro e despois por súa filla, Nava Castro. Ao respecto, o PP de Pontevedra sorprendía este luns ao incluír a Nava Castro no terceiro posto da lista que presenta ao Congreso pola provincia, xusto por tras de Ana Pastor e Xavier Guerra. O propio presidente provincial do PP, Rafael Louzán, recoñeceu que ese agasallo forma parte do pacto para a integración "definitiva" da escindida UCPA no PP, nove anos despois da escisión en Ponteareas.
Por outro lado, no veciño Porriño, a formación Independentes de Porriño (IdeP), é tamén noticia despois de que o ex edil do PP, Gonzalo Ordóñez, recoñecese ser favorábel a unha reintegración do seu partido nas filas populares xa que "non ten sentido que haxa diferentes partidos e todos deben aglutinarse nunha única opción de centro dereita". Louzán tamén confirmou que o acordo está próximo. Non obstante, o voceiro de Independentes por Porriño recoñeceu que "será complicado" que o PP chegue a gobernar nesta localidade durante a presente lexislatura debido á negativa dos outros independentes, Cidadáns por Porriño (CxP), liderados por Nelson Santos, a sumárense a un posíbel pacto.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto